Biblioteket låner ut bokdepot til andre bibliotek og institusjoner, og utarbeider oversikter over anbefalt litteratur og materiell til innkjøp ved oppbygging av egne samiske samlinger på bibliotekene. Spesialbiblioteket låner ut klassesett med bøker på samisk og norsk til skoler. Verken registrering, innkjøp eller utlån er begrenset til Norge. Oppbygging av bibliotekets bokstamme startet allerede på 1950-tallet i samarbeid med folkebiblioteket i Karasjok.